**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**  
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

ΠΡΟΣ:

Υπουργό Υγείας κύριο Άδωνι Γεωργιάδη

Αθήνα, 23/01/2025

**Αίτημα για καθορισμό αμοιβής για την αιμοληψία και την ιατρική γνωμάτευση (ΦΕΚ A’ 87/08.04.2023).**

Αξιότιμε κύριε Υπουργέ,

Το clawback του μηνός Οκτωβρίου 2024 είναι ανοδικό δημιουργώντας προβλήματα στη λειτουργία αλλά και στην επιβίωση των Ιατρών, στα  διαγνωστικά εργαστήρια και τα πολυϊατρεία.

Σύμφωνα με τον Nόμο υπ΄αριθμ. 5041/2023 (ΦΕΚ A’ 87/08.04.2023) Φαρμακευτικοί Σύλλογοι - Πανελλήνιος Φαρμακευτικός Σύλλογος - Ινστιτούτο Φαρμακευτικών Επιστημονικών Ερευνών και άλλες επείγουσες ρυθμίσεις στο άρθρο 96 αναφέρεται με απόλυτη σαφήνεια ότι: «Με απόφαση του Διοικητικού Συμβουλίου του Ε.Ο.Π.Υ.Υ. δύναται να περιλαμβάνεται ή να προστίθεται στις συμβάσεις που συνάπτει ο Οργανισμός με κλινικοεργαστηριακούς γιατρούς και διαγνωστικά εργαστήρια συμβατικός όρος περί καθορισμού αμοιβής για την αιμοληψία και ιατρική γνωμάτευση».

Επειδή μέχρι στιγμής δεν έχει ενεργοποιηθεί η συγκεκριμένη διάταξη,

φρονούμε πως απαιτείται η παρέμβαση της πολιτικής ηγεσίας  για την πραγματοποίηση του συγκεκριμένου άρθρου 96.

Κατόπιν των ανωτέρω ζητούμε εφόσον ο  Ε.Ο.Π.Υ.Υ. δεν πήρε την πρωτοβουλία να προχωρήσει στην υλοποίηση  του προαναφερόμενου  άρθρου 96 (ΦΕΚ A’ 87/08.04.2023) και μετά αιτήματος μεγάλου αριθμού μελών μας να προχωρήσετε στη υλοποίηση αυτού ώστε οι Ιατροί, τα  διαγνωστικά εργαστήρια και τα πολυϊατρεία να έχουν τη δυνατότητα να λαμβάνουν αμοιβή για την αιμοληψία και την ιατρική γνωμάτευση στις εργαστηριακές εξετάσεις.

Με την απόφαση αυτή ικανοποιείται ένα πάγιο αίτημα των Ιατρών έτσι ώστε να υπάρχουν σε γραπτή σύμβαση η ικανότητα για  αμοιβή  για την αιμοληψία και την ιατρική γνωμάτευση στις εργαστηριακές εξετάσεις, ενέργεια η οποία θεωρούμε ότι συνιστά σεβασμό στην ιατρική πράξη και την αυτοτέλεια της έναντι της εξέτασης.

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ  
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ